钦定古今图书集成/理学汇编/文学典/第145卷 > 徐师曾文体明辩 > 《说凤尾诺》陆龟蒙
## 钦定古今图书集成/理学汇编/文学典/第145卷 > 徐师曾文体明辩 > 《说凤尾诺》陆龟蒙

或问予曰：“凤尾诺，为何等物，图耶？书耶？”对曰：“余之所
闻，自晋讫于梁、陈以来，藩邸之书也。凡封子弟为王，
则开府群僚属，取当时士有学行才藻者中是选。其
所下书，东宫则曰令，上书则曰笺；诸王下书则曰教，
上书则曰启应和，文章则曰应令应教下，其制一等
故也。其事行，则曰诺，犹汉天子肯臣下之奏曰可也。
《凤尾》则所诺”，《笺》之文也。《綷縩䙰》。然织与绘莫的知，
既肯其行，必有褒异之辞，若今之批答案耳。晋元帝
为琅邪王时，帝美其才，令通习外事，常使批《凤尾诺》。
南齐江夏王锋，高帝第十二子，甚怜之。年五岁，使学
《凤尾诺》，下笔便工，帝大悦，以玉麒麟赐之，馀未见其
出。《凤尾笺》当番薄缕轻，其制作，想精妙靡丽，而非牢
固者也，殆将五百年必不能保而存之。好事者或云
织，妄矣。且《传》云：“仲尼在鲁与陈，有问缶羊楛矢者，皆
知之。”及修《春秋》，则远者略，近者详，故曰：“立于定、哀而
指隐、桓之日远矣。”盖圣人作大典，不可不慎，则前所
传亦妄矣。余学圣人之文者，求其诚而已矣，又安可
诈别数百年前事，自以为贤哉？君子慎所传，无易。